CELEX: 32006R1128
Language: fi
Date: 2006-07-25 00:00:00
Title: Komission asetus (EY) N:o 1128/2006, annettu  24 päivänä heinäkuuta 2006 , kaupan pitämisen vaiheesta, johon teurastetun sian keskihinta viittaa (Kodifioitu toisinto)

25.7.2006   
            
            
               FI
            
            
               Euroopan unionin virallinen lehti
            
            
               L 201/6
            
         
      KOMISSION ASETUS (EY) N:o 1128/2006,
   annettu 24 päivänä heinäkuuta 2006,
   kaupan pitämisen vaiheesta, johon teurastetun sian keskihinta viittaa
   (Kodifioitu toisinto)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1) ja erityisesti sen 4 artiklan 6,
   sekä katsoo seuraavaa:
   
               (1)
            
            
               Kaupan pitämisen vaiheesta, johon teurastetun sian keskihinta viittaa 27 päivänä marraskuuta 1989 annettua komission asetusta (ETY) N:o 3537/89 (2) on muutettu huomattavilta osilta (3). Sen vuoksi olisi selkeyden ja järkeistämisen takia kodifioitava mainittu asetus.
            
         
               (2)
            
            
               Edustavat markkinat käsittävät maittain komission asetuksen (EY) N:o 908/2006 (4) liitteessä I esitettyjen markkinoiden ryhmän.
            
         
               (3)
            
            
               Asetuksen (ETY) N:o 2759/75 nojalla teurastetun sian hinnan painotettu keskiarvo on vahvistettava yhteisön edustavilla markkinoilla sen arvioimiseksi, edellyttääkö markkinatilanne interventiotoimenpiteitä.
            
         
               (4)
            
            
               Tämän teurastetun sian hintojen keskiarvon määrittämiseksi olisi yhteisössä määrättävä vertailuhinnat. Tämän vuoksi olisi viitattava samaan teurastetun sian laatuluokkaan, joka vastaa asetuksen (ETY) N:o 2759/75 4 artiklan 1 kohdassa tarkoitettua vakiolaatuluokkaa ja tarkoin määriteltyä kaupan pitämisen vaihetta. Ottaen huomioon, että sianruhot yleensä pidetään kaupan teurastamovaiheessa, olisi käytettävä tätä vaihetta.
            
         
               (5)
            
            
               Teurastetun sian hintanoteeraukset vahvistetaan koko yhteisössä yhteisön sianruhojen luokitusasteikon mukaan, joka vahvistetaan neuvoston asetuksella (ETY) N:o 3220/84 (5), ja komission asetuksella (ETY) N:o 2967/85 (6) vahvistettujen soveltamista koskevien yksityiskohtaisten sääntöjen mukaan.
            
         
               (6)
            
            
               Olisi annettava asetus, joka yhdistää kaikki ne säännöt, jotka liittyvät siihen kaupan pitämisen vaiheeseen, johon teurastetun sian keskihinta viittaa.
            
         
               (7)
            
            
               Tässä asetuksessa säädetyt toimenpiteet ovat sianlihan hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   1.   Asetuksen (ETY) N:o 2759/75 4 artiklan 2 kohdassa tarkoitettu teurastetun sian yhteisön markkinahinta on määritettävä teurastamoontuonnin yhteydessä, ilman arvonlisäveroa, elävien sikojen toimittajille maksettujen hintojen perusteella.
   2.   Edellä 1 kohdassa tarkoitettujen hintojen on käsitettävä jalostamattomat teurasjätteet ja muut osat, ja ne ilmaistaan 100:aa kilogrammaa kohden sellaiselle kylmälle sianruholle:
   
               —
            
            
               joka on asetuksen (ETY) N:o 3220/84 2 artiklan 1 kohdassa tarkoitetun viitetarjontamuodon mukainen
               ja
            
         
               —
            
            
               jonka todettu paino on teuraskoukussa suoritetun punnituksen ja luokituksen jälkeen muunnettu ruhon kylmäpainoksi asetuksen (ETY) N:o 2967/85 2 artiklassa säädettyjen menetelmien mukaan.
            
         2 artikla
   1.   Teurastetun sian jäsenvaltion markkinahinnan on vastattava asetuksen (EY) N:o 908/2006 liitteessä I esitettyjen jäsenvaltion markkinoilla tai hinnoittelukeskuksissa todettujen teurastetun sian hinnoittelujen keskiarvoa.
   2.   Edellä 1 kohdassa tarkoitettu hinta on määritettävä sellaisille ruhoille vahvistettujen hinnoittelujen perusteella, joiden paino on:
   
               —
            
            
               60 kilogrammasta alle 120 kilogrammaan luokassa E,
            
         
               —
            
            
               120 kilogrammasta alle 180 kilogrammaan luokassa R.
            
         Painoluokkien valinta samoin kuin niiden mahdollinen painottaminen on jätettävä kyseiselle jäsenvaltiolle; jäsenvaltion on ilmoitettava siitä komissiolle.
   3 artikla
   Kumotaan asetus (ETY) N:o 3537/89.
   Viittauksia kumottuun asetukseen pidetään viittauksina tähän asetukseen liitteessä II olevan vastaavuustaulukon mukaisesti.
   4 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä heinäkuuta 2006.
      
         
            Komission puolesta
         
         José Manuel BARROSO
         
         
            Puheenjohtaja
         
      
   
   
      (1)  EYVL L 282, 1.11.1975, s. 1. Asetus sellaisena kuin se on viimeksi muutettuna asetuksella (EY) N:o 1913/2005 (EUVL L 307, 25.11.2005, s. 2).
   
      (2)  EYVL L 347, 28.11.1989, s. 20. Asetus sellaisena kuin se on muutettuna asetuksella (EY) N:o 1572/95 (EYVL L 150, 1.7.1995, s. 52).
   
      (3)  Katso liite I.
   
      (4)  EUVL L 168, 21.6.2006, s. 11.
   
      (5)  EYVL L 301, 20.11.1984, s. 1. Asetus sellaisena kuin se on viimeksi muutettuna asetuksella (EY) N:o 3513/93 (EYVL L 320, 22.12.1993, s. 5).
   
      (6)  EYVL L 285, 25.10.1985, s. 39. Asetus sellaisena kuin se on muutettuna asetuksella (EY) N:o 3127/94 (EYVL L 330, 21.12.1994, s. 43).
   
      LIITE I
      Kumottu asetus ja sen muutos
      
                  Komission asetus (ETY) N:o 3537/89
               
               
                  (EYVL L 347, 28.11.1989, s. 20)
               
            
                  Komission asetus (EY) N:o 1572/95
               
               
                  (EYVL L 150, 1.7.1995, s. 52)
               
            
   
      LIITE II
      VASTAAVUUSTAULUKKO
      
                  Asetus (ETY) N:o 3537/89
               
               
                  Tämä asetus
               
            
                  1 artikla
               
               
                  1 artikla
               
            
                  2 artikla
               
               
                  2 artikla
               
            
                  3 artikla
               
               
                  —
               
            
                  —
               
               
                  3 artikla
               
            
                  4 artikla
               
               
                  4 artikla
               
            
                  —
               
               
                  Liite I
               
            
                  —
               
               
                  Liite II